钦定古今图书集成/明伦汇编/家范典/第083卷 > 汉班固白虎通 > 《爵》
## 钦定古今图书集成/明伦汇编/家范典/第083卷 > 汉班固白虎通 > 《爵》

妇人无爵何？阴卑无外事，是以有三从之义：未嫁从
父，既嫁从夫，夫死从子。故夫尊于朝，妻荣于室，随夫
之行。故《礼·郊特牲》曰：“妇人无爵，坐以夫之齿。”《礼》曰：“生
无爵，死无谥。”《春秋》录夫人皆有谥。夫人知何以非爵
也？《论语》曰：“邦君之妻，君称之曰夫人，国人称之曰君
夫人。”即令是爵，君称之与国人称之，不当异也。庶人
称匹夫者，匹，偶也，与其妻为偶，阴阳相成之义也。一
夫一妇成一室，明君人者不当使男女有过时，无匹
偶也。《论语》曰：“匹夫匹妇之为谅也。”

礼。人而无礼，胡不遄死？”此妻谏夫之诗也。谏不从，不
得去之者，本娶妻，非为谏正也。故一与齐，终身不改，
此地无去天之义也。

又

夫妻相为隐乎？《传》曰：“曾去妻，黎蒸不熟。”问曰：“妇有七
出，不蒸亦预乎？”曰：“吾闻之也，绝交令可友，弃妻令可
嫁也。黎蒸不熟而已，何问其故乎？”此为隐之也。